Diari Oficial de la Generalitat Valenciana


Sumari del DOGV 4106, del 15-10-2001 (2001/9564)

Informació pública del programa d'actuació aïllada en sòl urbà per al desenvolupament de l'àrea de repartiment inclosa entre els carrers Mestre Marçal i Sant Domingo Savio de València.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4106

Data del DOGV
:   15-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9564


Organisme emissor
:   Actividades Urbanas, SA

Tipus de document
:   Anunci

Informació pública del programa d'actuació aïllada en sòl urbà per al desenvolupament de l'àrea de repartiment inclosa entre els carrers Mestre Marçal i Sant Domingo Savio de València. [2001/A9564]
  
La mercantil Actividades Urbanas, SAE, ha formulat l'alternativa tècnica i projectes complementaris del programa d'actuació aïllada de l'àrea de repartiment inclosa entre els carrers Mestre Marçal i Sant Domingo Savio, de València, de conformitat amb l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Amb el previ depòsit a l'Ajuntament de València i la notificació als titulars cadastrals i registrals, de conformitat amb el que disposa l'article 48 de la Llei 6/1994 de l'esmentada llei, se sotmet a informació pública l'esmentada documentació, fent constar:
  
1. L'objecte de l'actuació que es pretén emprendre, el constitueix l'execució de les obres d'urbanització de l'àrea de repartiment per a obtenir una parcel·la edificable amb la condició de solar d'acord amb l'article 6 de la LRAU, de conformitat amb les previsions del planejament vigent. A aquest efecte, l'alternativa tècnica-projecte d'urbanització es complementa amb el projecte de reparcel·lació.
  
2. La documentació està protocol·litzada a la notaria del senyor Manuel Ángel Rueda Pérez, oficina situada a València, carrer de Roger de Llúria, número 28.
  
Així mateix, s'ha depositat un exemplar d'aquesta documentació a l'Ajuntament de València.
  
3. Se sotmet a informació pública l'alternativa tècnica, constituïda pel projecte d'urbanització i el projecte de reparcel·lació, per un termini de 20 dies hàbils a partir de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer a l'esmentada notaria en dia hàbil, entre les 10.00 i les 13.00 hores, examinar la documentació i obtenir, a costa seua, si ho sol·licita, una còpia total o parcial de l'acta de protocol·lització.
  
Així mateix, es podrà consultar l'expedient administratiu a l'Ajuntament de València els dies hàbils de 10.00 a 14.00 hores.
  
Durant aquest termini podran presentar-se davant de l'Ajuntament de València les al·legacions que es consideren convenients i les alternatives tècniques que pretenguen competir amb l'exposada al públic.
  
4. En els cinc dies següents a l'acabament de la finalització del termini d'informació pública, podran presentar-se proposicions juridicoeconòmiques per a l'execució de qualsevol de les alternatives que s'hagen formulat. Aquestes proposicions s'han de presentar en una plica tancada davant de l'Ajuntament de València.
  
5. Acabat aquest segon termini, en la següent data hàbil s'efectuarà l'acte d'obertura de pliques a l'Ajuntament.